उसके पाखंड को देखिएः ‘‘वे शूद्र, जो अपने धार्मिक कर्तव्य बतौर केवल (ऊँची जातियों की) सेवा करते हैं, जिनकी कोई संपत्ति नहीं होती और जिन्हें कुछ पाने की महत्वाकांक्षा नहीं होती, वे हमारे शत-शत प्रणाम के अधिकारी हैं। देवता भी उन पर पुष्पों की वर्षा करेंगे’’।[1] यह कथन, हिटलर की उपरलिखित भविष्यवाणी और नुस्खे के अनुरूप है। उस पर किसी ने प्रश्न नहीं उठाए। उसका कद इतना ऊँचा है कि आम आदमी उस तक पहुंच ही नहीं सकता; उसे कोई चुनौती नहीं दे सकता; उस पर संदेह करने वालों का मुंह बंद कर दिया जाता है। उस पर या उसकी शिक्षाओं पर प्रश्नचिन्ह लगाना, हमारे देश में ईशनिंदा के समकक्ष समझा जाता है। यह प्रवृत्ति वैचारिक गुलामी की निशानी है। जहां तक शूद्रों की गुलामी की जंज़ीरों के महिमामंडन का प्रश्न है, गांधी ने मनु को भी मीलों पीछे छोड़ दिया था। हमारे सामने नंगी तलवार लिए खड़ा दुश्मन, एक ऐसे दुश्मन से कहीं बेहतर है, जो देवदूत का रूप धरे हो और पवित्र ग्रंथों का जाप कर रहा हो।